พอดีมีกิจธุระมาที่จันทบุรีอีกแล้ว เลยลองหาร้านอร่อยจากวงในดูก็เจอร้านนี้ขึ้นมา เลยตัดสินใจขับรถลองมาดู ร้านจะอยู่ติดๆกับร้านอาหารทะเลอื่นๆเรียงรายหาไม่ยาก ที่นั่งก็มีทั้งในตัวร้านและริมหน้าหาด อาหารที่สั่งมามีทั้งหมด 7 อย่างด้วยความหิวโซ 
1. ยำไข่แมงดา - จานนี้เป็นจาดเด็ดเลย น้ำยำอร่อยมากๆรสชาติจัดจ้านแต่กลมกล่อมกำลังดี ไข่แมงดาก็กรุปกรอปอร่อยเลย มีทั้งแบบตัวและแบบจานให้เลือกสั่งได้
2. ปูเนื้อ - สั่งมา 6 ตัว 690 บาท จริงๆอยากกินปูไข่แต่ว่ามันไม่มีเค้าบอกหายาก เลยได้กินปูเนื้อแทน ตัวใหญ่เนื้อแน่นมากๆ ความสดก็แน่นอน น้ำจิ้มซีฟู้ดก็รสเด็ดอร่อยค่ะ
3. กุ้งลายเสือ - สั่งมา 3 ตัว เนื้อแน่นมากๆ จานนี้ก็ 550 บาท 
4. ปลาหมึกย่าง - สดอร่อย กรุปกรอป ชิ้นหนาดี
5. หอยพอก - จานนี้ก็แปลก เพราะหอยจะหนืดๆ หน่อย คล้ายๆหอยเผา ทานแล้วอร่อยดี
6. ปลากระพงนึ่งมะนาว - ปลาตัวใหญ่ สด น้ำยำก็กำลังดีไม่ได้เผ็ดมากจนเกินไป จานนี้ก็ถือว่าผ่านเลย
7. ข้าวผัดปู - ผัดอร่อยตามมาตรฐานร้านอาหารทะเลจ้า ผ่านๆ

ราคาอาหารรวมๆถือว่าไม่แพงเลย แถมสมาชิกวงในยังได้รับส่วนลดไปอีกตั้ง 10% ด้วยความติดใจเราเลยสั่งยำไข่แมงดากลับบ้านอีกชุดนึง ใครมาแถวนี้ก็แนะนำร้านนี้จ้า